Jichhüru, noviembre phaxsit 25 urunak saraqatax Warmir Jan wali Lurañax Anqa markanakan utjk uka Chhaqtayan Uruwa. Uñtañanaktuq walja jaqinak tantachasïwinakaw warmituq jan wali lurañanak aka uraqpachan utjk ukanak tukjañatak arsupxi. Aka arsüwinak tuqix jupanakax warminakax mä askin qamapxasp ukatakix ch’amanchapxaraki.
UNIFEM, YouTube uka uñtañ tuqin Warmix janiw t’aqisiñapäkit ukax yaqhip wakiskir laphinakx niyax aka uraqpachat apthapisin aski amtanak wakiyxatayna [en], ukhamat warmimp chachamp jisk’achasiñax utjk uk thukjañataki. Aka nayrïr uñtañax Imill Wawanakan yatiqan utap khaysa Ngara Nairobi, Kenia, ukatuqita uñacht’ayi. Ukanx imill wawanakar jan wali lurañarux Janiw San Yatichasi, ukhamat jupanakax kamachinakapar (derechos) arxatasipxañapataki, ukat kunjamats jan walinakat jark’asiñatak sayt’asipxaspa:
Kenya markana, Kenyatta uka jach’a Qullan Utax phiskasit warminakar K’umaraptayañ Utaniwa. Aka utarux jan walt’añan jikxatasipk ukapachax warminakax wawanakap chikt’at sarapxaspaw qullasiñataki. Aka payïr uñtañanx kunjamas uka k’umaraptañ utax apnaqask ukxat arsupxi, ukat kawkham warminakax jikxatasipxi, kunjamarakis arunakapas ukanakas arsutarakiwa:
Perú markan Flora Tristan [es] tantachasïwix mä ch’amanchäw (plantón) chachamp warmimp jisk’achasiñanakax utjk ukatuq sartasiñatak wakichaski: waljan warminakarux janiw qullañ utanakan jalt’asiyapkit jupanakax kunjamats jan wawanïpxapxasp ukxat yatxatapxañapaki, machaq kamachix janiw wawa utjayir qullanakax janiw inak qullañ utanakan ch’iqinutäñapakit sarakiwa. Ukanak uñjasin mä yatichañ sartasïwiw (campaña educativa) Lima markan luratäni, ukat kunjamats jan wawanïñatakis wawanïñatakis yatiyatarakïniwa. Ukat inakiw píldoras uka qullanakas mä warmix waw ususk uka qhipa urunakan umañapatak churatäni.
América Latina markana, Caribe, ukat UN-INSTRAW ukanakan aka uñtañan uñacht’ayasi, ukhamat maynir amuyt’ayañataki:
Latinoamérica y el Caribe es un lugar peligroso para las mujeres. Más de 50 por ciento de las mujeres de la región han sido objetos de agresiones. En la República Dominicana, por ejemplo, 1,453 mujeres fueron asesinadas entre los años 2000 y 2008. En el marco del Día Internacional para la Eliminación de la Violencia Contra la Mujer, UN-INSTRAW lanza un nuevo video sobre la seguridad de las mujeres latinas y caribeñas.
España markan phisqïr tantachasïwi kunjams warminakax jupanakpach jark’aqasisp jan walinakata, ukan kunjams jark’aqasipxasp jan walt’añan jikxatasipk ukapachax ukanakxat yatichasi. Akanakax jupanakan jaw walt’añ ch’ama urasanakat jaltañapatakiw wakichasi.
Chile markan Hip Hop COFLA jaylläw jayllt’irix Feminicidio sutin jaylläw apsutayna, hip hop ukat jilpachax jan walinakas amuyaskchixa, jupax uka jayllïw tuqix walja chachanakax kunjams warminakar suma arunakamp munasiñ churäma, jan walinakats jark’ämaw sas arxayasin phiskasipxi, ukat jiwayapxi ukanak qhananchi.
Akham aski luräwinakax juman utjäwiman ukat markaman lurasiskiti? Amp suma, markachir masinakasax kunjams aka kast jan walinak tukjañatak sartasipk ukanakxat arsuñäni.
ayr_Latn ayr_Latn ayr_Latn ayr_Latn ayr_Latn spa_Latn ayr_Latn ayr_Latn ayr_Latn